Verrykte brood | Health24
Watter brood is verryk met yster en ander vitamiene en watter nie? Is die brood wat mens by supermarkte koop wat hulle vars verkoop ook verryk? Is saadbrood verryk. As iemand aan hemocromatose lei, kan hulle die verrykte brood maar eet?<br><br>Baie dankie
Aangesien alle koringmeel en mieliemeel wat in SA verkoop word, volgens Wet met yster, sink, vitamien A, vit B1, B2 en niasien, foliensuur en piridoksien verryk word, sal alle brood, ook dié wat deur die supermarkte gebak word, ook yster bevat. Saadbrood het gewoonlik die voedingsamestelling op die etiket, so jy sal kan sien of dit yster bevat, al dan nie. Persone wat aan hemochromatose ly, moet dus alle kommersiële brood vermy weens hierdie wetgewing. Jy kan dalk 100% rogbrood eet (die meeste ander rogbrode bevat verskillende persentasies koringmeel) of navraag doen by gesondheidswinkels of hulle koringmeel verkoop wat nie verryk is nie, en jou eie brood bak.